
RAPORT DE SPECIALITATE
[bookmark: _Hlk128037427][bookmark: _Hlk128057926]privind aprobarea continuării activității Consulatului Onorific al Republicii Moldova la Timişoara, pe o perioadă de 1 an, în imobilul situat în Timișoara , Bv. Revoluției din 1989, nr.20 ap.3, atribuit în baza contractului de închiriere nr.1549/2011 și încheierea actului adițional de prelungire  

     	
Prin cererile cu numărul SC2023-002123/27.01.2023 și MTM 2023-001067/30.01.2023 ale Ambasadei Republicii Moldova în România, conexate cu cerererea SC2023-002295/30.01.2023 a CONSULATULUI ONORIFIC AL REPUBLICII MOLDOVA LA TIMIȘOARA, se solicită  prelungirea contractului de închiriere numărul 1549/29.03.2011, cu termen de valabilitate 29.03.2023, având ca obiect spaţiul situat in Timișoara, Bv. Revoluţiei 1989, nr.20, et.1, ap.3.
Cererile au fost făcute în perioada de valabilitate a contractului de închiriere,chiariașul neavând obligații fiscale restante la bugetul local . 
[bookmark: _Hlk126575310]Arătăm faptul că, spațiul obiect al contractului menționat a fost atribuit direct Consulatului Onorific al Republicii Moldova la Timișoara, în baza prevederilor articolului 30 din Convenția de
la Viena cu privire la relațiile consulare - 24 aprilie 1963, potrivit căruia ,, 1.Statul de reședință trebuie să faciliteze dobîndirea pe teritoriul său ,în cadrul legilor și regulamentelor sale ,de către statul trimițător a localurilor necesare postului consular ...... El trebuie , de asemenea, dacă acest lucru este necesar, să ajute postul consular să obțină locuințe convenabile pentru membrii săi,”precum și a Exequaturului Ministerului Afacerilor  Externe al României din 10 noiembrie 2010. 
	Solicitările menționate au fost analizate în ședința din 22.02.2023 a Comisiei  de Analiză a Spaţiilor cu Altă Destinaţie decât aceea de locuinţă, situate în imobile proprietatea Primariei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012 şi modificată prin HCLMT nr.49/22.02.2022, fiind avizată favorabil cererea privind continuarea activității Consulatului Onorific al Republicii Moldova la Timișoara, pe o perioadă de un an, în imobilul situat în Timișoara, Bv.Revoluției din 1989, nr.20, ap.3, atribuit în baza contractului de contractului de închiriere  nr.1549/2011, întocmirea actului adițional de prelungire , precum și întocmirea unui Raport de evaluare a spațiului, pentru actualizarea  tarifului de închiriere.
De asemenea prin cererea SC2023-002295/30.01.2023, Dl. Consul Onorific al Republicii Moldova la Timișoara, solicită atribuirea în folosință gratuită a spațiului deținut cu contractul de închiriere nr.1549/2011, în imobilul din Timișoara, Bv. Revoluției din 1989, nr.20, ap.3, în temeiul art.362, aln.1,2 și 3 din OUG nr.57/2019 privind Codul Administrativ. 
	Solicitarea de atribuire în folosință  gratuită a spațiului deținut cu contract de închiriere, de către Consulatul Onorific al Republicii Moldova la Timișoara,  situat în Timișoara, Bv. Revoluției din 1989, nr.20 , ap.3 în temeiul art.362 aln 1, 2 și 3 din OUG nr.57/2019 privind Codul Administrativ , nu a fost avizată favorabil, întrucât Consulatul Onorific al Republicii Moldova nu este atestat prin Hotărâre de Guvern ca fiind de utilitate publică . 
De asemenea avem în vedere și prevederile  stipulate în OUG nr. 119/31 August 1999 Republicată, privind controlul intern/managerial şi controlul financiar preventiv articolul 5 , aln (1)  și anume : ,,Buna gestiune financiară 
1)Persoanele care gestionează fonduri publice sau patrimoniul public au obligaţia să
realizeze o bună gestiune financiară prin asigurarea legalităţii, regularităţii, economicităţii,
eficacităţii şi eficienţei în utilizarea fondurilor publice şi în administrarea patrimoniului
public.”
	

	Referitor la spaţiul deținut de către Consulatul Onorific al Republicii Moldova la Timişoara,  precizăm următoarele : spațiul închiriat este situat în imobilul din Timişoara,  Bv. 
Revoluţiei 1989, nr.20, ap.3, et.1, fiind compus din 9 încaperi, are  suprafaţa de 160,2 m.p și  este înscris în cartea funciară numărul 412049-C1-U6, număr topo 134/III, în proprietatea Statului Român ,,în administrarea Consiliului Popular al Municipiului Timișoara prin ILLT ,, 
 Spațiul este înregistrat în evidența patrimonială a Municipiului Timișoara , cu numărul de inventar 101287.01 și valoarea de inventar 467797 lei.
Având în vedere că tariful de închiriere a acestui spațiu de 0,88 lei /m.p/lună, actualizat anual cu indicele inflației, stabilit în baza HCLMT nr.254/2013(anexa) este considerat ca fiind foarte mic față de tarifele  de închiriere practicate în zona de referință, s-a dispus de către comisia SAD, întocmirea unui raport de evaluare în vederea actualizării tarifului de închiriere .  
 Astfel, prestatorul de servicii FIDOX SRL a întocmit Raportul de evaluare nr.4632/23.02.2023, tariful de închiriere al spațiului fiind stabilit la  4 euro/m.p/lună .
 Spațiul a fost verificat prin adresele de mai jos :
- MTM 2023-1067/21.02.02.2023 a Serviciul Juridic;
[bookmark: _Hlk126573641]- MTM 2023-1067/01.02.2023 a Biroului Clădiri Terenuri ; 
- MTM 2023-001067/15.02.2023  a  Compartimentului  Fond Funciar ;
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În baza prevederilor articolului 30 din Convenția de la Viena -24 aprilie 1963, cu privire la relațiile consulare ;
            Apreciem faptul că, Proiectul de hotărâre  privind aprobarea continuării activității Consulatului Onorific al Republicii Moldova la Timişoara, pe o perioadă de 1 an, în imobilul situat în Timișoara , Bv. Revoluției din 1989, nr.20 ap.3, atribuit în baza contractului de închiriere nr.1549/2011 și și încheierea actului adițional de prelungire, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

